Ontmoet Homo Naledi: die nuwe hominiedspesie
JY LEES NOU Ontmoet Homo Naledi: die nuwe hominiedspesie
Die geskiedenis van die mensdom het verander met die ontdekking van 'n nuwe menslike voorsaat, Homo Naledi, in die Wieg van die Mensdom, is Donderdag aangekondig.
#NalediFossils Why #HomoNaledi is our human ancestor http://t.co/OWtpKdQWFH pic.twitter.com/RoWb7RLQTf — eNCA (@eNCA) September 10, 2015
"Ek is vandag verheug om 'n nuwe spesie bekend te stel . . . dis 'n buitengewone spesie," het prof. Lee Burger gesê. Sowat 1 550 fossiele is in 'n grot gevind en daar is nog duisende. Die ontdekking sluit dié van 15 individue – agt kinders en vyf volwassenes – in.
#HomoNaledi: Geheime van die mensdom in 'n grot - duisende fossiele van nuwe spesie verras. http://t.co/yEZZeOL2wp pic.twitter.com/RvnEeMjpDy — Netwerk24 (@Netwerk24) September 10, 2015
Die interessantste deel van die ontdekking is dat die lyke by die grot ingedra of ingegooi is. Dit beteken dat Homo Naledi 'n begrip van die dood gehad het, het Lee Donderdag by die Wieg van die Mensdom gesê.
Any comments of the "new" species found? #HomoNaledi pic.twitter.com/OIVWbwpDft — South Africa Trivia (@SA_Trivia) September 10, 2015
Die ontdekking kan stereotipes oor Afrika en Afrikane omkeer, het Lebogang Maile, waarnemende premier van Gauteng, gesê. Adam Habib, visekanselier van Wits, het dit beskryf as 'n ontdekking met 'n wêreldwye, gewigtige uitwerking. Die fossiele, wat Donderdag onthul is, is in Oktober 2013 by die Rising Star-grot in 'n afgeleë kamer, sowat 90 m vanaf die ingang, gevind. 'n Span grotklimmers moes deur 'n 18 cm wye gat pas en by 'n vertikale gangetjie van 12 m in baie gevaarlike toestande afklim om die fossiele te verwyder.
So you have seen the #NalediaFossils Want a closer look at #HomoNaledi standing up? pic.twitter.com/elpr7XIh7e — eNCA (@eNCA) September 10, 2015